**GUVERNUL ROMÂNIEI**



**HOTĂRÂRE**

**privind înființarea pe lângă Administrația Rezervației Biosferei „Delta Dunării” a unei activități finanțate integral din venituri proprii pentru implementarea Programului național „Rangerii Juniori”**

În temeiul art. 108 din Constituția României, republicată și al art. 67 din Legea nr. 500/2002 privind finanțele publice, cu modificările şi completările ulterioare,

Guvernul României adoptă prezenta

**HOTĂRÂRE**

**Art. 1.** - (1) Se aprobă înființarea unei activități finanțate integral din venituri proprii, pe lângă Administrația Rezervației Biosferei „Delta Dunării“, pentru implementarea Programului național „Rangerii Juniori**”** denumită în continuare Activitate.

(2) Veniturile proprii din care se finanțează activitatea înființată potrivit alin. (1) se constituie din sumele reprezentând finanțare nerambursabilă virate de Administrația Fondului pentru Mediu în temeiul Ordinului ministrului mediului, apelor și pădurilor nr. 1712/2024 pentru aprobarea Ghidului de finanţare a Programului naţional "Rangerii juniori" vizând educaţia şi conştientizarea tinerilor privind protecţia mediului**.**

(3) Cheltuielile activității prevăzute la alin. (1) se efectuează integral din veniturile proprii constituite conform alin. (2), în conformitate cu prevederile art. 12 din Ordinul ministrului mediului, apelor și pădurilor nr. 1712/2024.

**Art. 2 -**

(1) Fondurile provenite din bugetul de venituri şi cheltuieli pe anii 2024 - 2025 al Fondului pentru mediu se cuprind în anexa „Bugetul pe capitole, subcapitole, paragrafe, titluri de cheltuieli,, articole și alineate (sume alocate pentru activități finanțate integral din venituri proprii)” la bugetul Ministerului Mediului, Apelor și Pădurilor și se aprobă odată cu acesta.

(2)Sumele alocate în baza contractului de finanțare rămase neutilizate la sfârşitul anului 2024 se reportează în anul următor şi se utilizează cu aceeaşi destinaţie.

**PRIM – MINISTRU**

**ION-MARCEL CIOLACU**